nibzard/narodne-novine-full-text-markdown huggingface dataset:
### NN 26/2023 (3.3.2023.), Odluka o naknadama troškova i nagradama sucima i drugim osobama u postupku pred Sudom časti Hrvatske obrtničke komore

Hrvatska obrtnička komora

438

Na temelju članka 32. Statuta Hrvatske obrtničke komore (»Narodne novine« br. 106/14, 84/2016, 21/2018) Upravni odbor Hrvatske obrtničke komore na 9. sjednici održanoj 21. veljače 2023. donosi sljedeću

ODLUKU

O NAKNADAMA TROŠKOVA I NAGRADAMA SUCIMA I DRUGIM OSOBAMA U POSTUPKU PRED SUDOM ČASTI HRVATSKE
 OBRTNIČKE KOMORE

NAKNADA TROŠKOVA

Članak 1.

Predsjedniku, potpredsjednicima i sucima Suda časti Hrvatske obrtničke komore (u daljnjem tekstu: Sud časti) pripada pravo na naknadu troškova u svezi obavljanja poslova Suda časti.

Naknadu troškova iz stavka 1. ovog članka utvrđuje se u iznosu utvrđenom aktima Hrvatske obrtničke komore za sudjelovanje u radu tijela i radnih tijela Hrvatske obrtničke komore.

NAGRADA

Članak 2.

Predsjedniku Suda časti i zamjenicima predsjednika Suda časti pripada pravo na nagradu za obavljanje poslova iz nadležnosti predsjednika i predsjedništva Suda časti.

Odluku o visini nagrade predsjedniku Suda časti utvrđuje Predsjedništvo Hrvatske obrtničke komore na prijedlog Predsjedništva Suda časti temeljem izvješća o radu koje može biti podneseno tromjesečno, polugodišnje i godišnje.

Potpredsjednicima Suda časti u obavljanju poslova iz nadležnosti Predsjedništva Suda časti pripada pravo na nagradu u iznosu od 50 % od nagrade utvrđene Predsjedniku Suda časti.

Članak 3.

Sucima prvostupanjskog i drugostupanjskog vijeća Suda časti za rad u raspravnom ročištu ili na sjednici vijeća pripada nagrada, i to:

1) predsjedniku vijeća u iznosu od 25 EUR neto,

2) članu vijeća u iznosu od 14 EUR neto.

Članak 4.

Za izradu obrazložene presude predsjedniku vijeća pripada nagrada u iznosu od 45 EUR neto.

U složenim predmetima nagrada iz stavka 1. ovog članka iznosi 65 EUR neto, a u osobito složenim predmetima 110 EUR neto.

Odluku o visini nagrade iz stavka 2. ovog članka donosi na prijedlog Predsjedništva Suda časti Predsjedništvo Hrvatske obrtničke komore.

Za izradu obrazloženog rješenja predsjedniku vijeća pripada nagrada u iznosu od 25 EUR neto.

Članak 5.

Pisane prijedloge za isplatu nagrada i naknada utvrđenih u smislu prethodnih članaka ove Odluke daje Predsjedništvo Suda časti, a isplatu odobrava Predsjednik Hrvatske obrtničke komore.

Članak 6.

Stupanjem na snagu ove Odluke prestaje važiti Odluka o naknadama troškova i nagradama sucima i drugim osobama u postupku pred Sudom časti Hrvatske obrtničke komore (»Narodne novine« br. 77/07).

Članak 7.

Ova Odluka stupa na snagu i primjenjuje se danom objave u »Narodnim novinama«.

Broj: 2-204-1169/24-11-2023
 Zagreb, 21. veljače 2023.

Predsjednik
 Hrvatske obrtničke komore
 Dalibor Kratohvil, v. r.
### NN 26/2023 (3.3.2023.), Odluka o stavljanju izvan snage Odluke o troškovima mirenja i postupaka u potrošačkim sporovima pred Sudom časti Hrvatske obrtničke komore i pred Centrom za mirenje pri Hrvatskoj obrtničkoj komori

HRVATSKA OBRTNIČKA KOMORA

439

Na temelju članka 32. Statuta Hrvatske obrtničke komore (»Narodne novine« br. 106/14, 84/2016, 21/2018) Upravni odbor Hrvatske obrtničke komore na 9. sjednici održanoj 21. veljače 2023. donosi sljedeću

ODLUKU

O STAVLJANJU IZVAN SNAGE ODLUKE O TROŠKOVIMA MIRENJA I POSTUPAKA U POTROŠAČKIM SPOROVIMA PRED SUDOM ČASTI HRVATSKE OBRTNIČKE KOMORE I PRED CENTROM ZA MIRENJE PRI HRVATSKOJ OBRTNIČKOJ KOMORI

Članak 1.

Ovom Odlukom stavlja se izvan snage Odluka o troškovima mirenja i postupaka u potrošačkim sporovima pred Sudom časti Hrvatske obrtničke komore i pred Centrom za mirenje pri Hrvatskoj obrtničkoj komori br. 4-1766-3279-122-2008 (»Narodne novine« br. 81/08).

Članak 2.

Ova Odluka stupa na snagu i primjenjuje se danom objave u »Narodnim novinama«.

Broj: 2-204-1169/25-11-2023
 Zagreb, 21. veljače 2023.

Predsjednik
 Hrvatske obrtničke komore
 Dalibor Kratohvil, v. r.
### NN 26/2023 (3.3.2023.), Pravilnik o izmjenama i dopuni Pravilnika o načinu provedbe vanjskog vrjednovanja i korištenju rezultata vanjskog vrjednovanja školskih ustanova

Ministarstvo znanosti i obrazovanja

428

Na temelju članka 88. stavka 5. Zakona o odgoju i obrazovanju u osnovnoj i srednjoj školi (»Narodne novine«, broj 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19, i 64/20 i 151/22), ministar znanosti i obrazovanja donosi

PRAVILNIK

O IZMJENAMA I DOPUNI PRAVILNIKA O NAČINU PROVEDBE VANJSKOG VRJEDNOVANJA I KORIŠTENJU REZULTATA VANJSKOG VRJEDNOVANJA ŠKOLSKIH USTANOVA

Članak 1.

U Pravilniku o načinu provedbe vanjskog vrjednovanja i korištenju rezultata vanjskog vrjednovanja školskih ustanova (»Narodne novine«, broj 23/11), u članku 2. stavku 1. podstavci a) i b) mijenjaju se i glase:

»a) utvrđivanja postignute razine kompetencija te ostvarenosti odgojno-obrazovnih ishoda definiranih predmetnim kurikulumima i drugim dokumentima u svezi s obrazovnom politikom Republike Hrvatske i Europske unije

b) vrednovanja za učenje odnosno vrednovanja naučenoga«.

Članak 2.

U članku 4. dodaju se novi stavci 1. i 2. koji glase:

»(1) Ako se nacionalni ispiti provode s ciljem vrednovanja za učenje, postignuće učenika upisuje se kao bilješka o praćenju u Razrednu knjigu.

(2) Ako se nacionalni ispiti provode s ciljem vrednovanja naučenoga, postignuće učenika ocjenjuje se brojčano te se ocjena upisuje u Razrednu knjigu.«.

Dosadašnji stavci 1., 2., 3., 4. i 5. postaju stavci 3., 4., 5., 6. i 7.

U dosadašnjem stavku 2. koji postaje stavak 4. riječi: »dostaviti izvještaj« zamjenjuju se riječima: »omogućiti pristup«.

Članak 3.

U nazivu i u cijelom tekstu Pravilnika o načinu provedbe vanjskog vrjednovanja i korištenju rezultata vanjskog vrjednovanja školskih ustanova (»Narodne novine«, broj 23/11) riječ: »vrjednovanje« u određenom padežu zamjenjuju se riječju: »vrednovanje« u odgovarajućem padežu.

Članak 4.

Ovaj Pravilnik stupa na snagu osmoga dana od objave u »Narodnim novinama«.

Klasa: 602-01/23-01/00009
 Urbroj: 533-05-23-0002
 Zagreb, 28. veljače 2023.

Ministar
 prof. dr. sc. Radovan Fuchs, v. r.
### NN 26/2023 (3.3.2023.), Indeks proizvođačkih cijena industrijskih proizvoda na domaćem tržištu u siječnju 2023.

Državni zavod za statistiku

433

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U SIJEČNJU 2023.

Indeks proizvodačkih cijena industrijskih proizvoda na domaćem tržištu u siječnju 2023. u odnosu na prosinac 2022. iznosi 100,9.

Klasa: 954-01/23-01/1

Urbroj: 555-01-05-03-23-3

Zagreb, 1. ožujka 2023.

Glavna ravnateljica
 Lidija Brković, v. r.
### NN 26/2023 (3.3.2023.), Odluka o postavljanju počasnog konzula Republike Hrvatske u Češkoj Republici, sa sjedištem u Brnu

PREDSJEDNIK REPUBLIKE HRVATSKE

412

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O POSTAVLJANJU POČASNOG KONZULA REPUBLIKE HRVATSKE U ČEŠKOJ REPUBLICI,
 SA SJEDIŠTEM U BRNU

MICHAL CHLÁDEK postavlja se za počasnog konzula Republike Hrvatske u Češkoj Republici, sa sjedištem u Brnu i konzularnim ovlastima nad konzularnim područjem koje obuhvaća upravno-administrativna područja Južno-moravski kraj, Moravsko-šleski kraj, Olomoucki kraj, Zlinski kraj i Vysočina.

Ova Odluka stupa na snagu danom donošenja.

Klasa: 020-02/23-05/02
 Urbroj: 71-10-01/1-23-2
 Zagreb, 23. veljače 2023.

Predsjednik
 Republike Hrvatske
 Zoran Milanović, v. r.
### NN 26/2023 (3.3.2023.), Odluka o opozivu počasnog konzula Republike Hrvatske u Češkoj Republici, sa sjedištem u Brnu

PREDSJEDNIK REPUBLIKE HRVATSKE

411

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O OPOZIVU POČASNOG KONZULA REPUBLIKE HRVATSKE U ČEŠKOJ REPUBLICI,
 SA SJEDIŠTEM U BRNU

IVO NEŠPOR opoziva se dužnosti počasnog konzula Republike Hrvatske u Češkoj Republici, sa sjedištem u Brnu i konzularnim ovlastima nad konzularnim područjem koje obuhvaća upravno-administrativna područja Južno-moravski kraj, Moravsko-šleski kraj, Olomoucki kraj, Zlinski kraj i Vysočina.

Ova Odluka stupa na snagu danom donošenja.

Klasa: 020-02/23-05/01
 Urbroj: 71-10-01/1-23-2
 Zagreb, 23. veljače 2023.

Predsjednik
 Republike Hrvatske
 Zoran Milanović, v. r.
### NN 26/2023 (3.3.2023.), Odluka o katastarskoj izmjeri na području Grada Gline za katastarsku općinu Prekopa i dijelove katastarskih općina Majske poljane i Kihalac

DRŽAVNA GEODETSKA UPRAVA

431

Na temelju članka 34. stavka 2. Zakona o državnoj izmjeri i katastru nekretnina (»Narodne novine«, broj 112/18 i 39/22) Državna geodetska uprava donosi

ODLUKU

O KATASTARSKOJ IZMJERI NA PODRUČJU GRADA GLINE ZA KATASTARSKU OPĆINU PREKOPA I DIJELOVE KATASTARSKIH OPĆINA MAJSKE POLJANE I KIHALAC

I.

Na području Grada Gline za katastarsku općinu Prekopa i dijelove katastarskih općina Majske poljane i Kihalac provest će se katastarska izmjera u svrhu izrade katastra nekretnina i obnove zemljišne knjige.

II.

Katastarsku izmjeru provodi Državna geodetska uprava, a stručne geodetske poslove u okviru usluga provođenja katastarske izmjere i izrade elaborata katastarske izmjere za potrebe osnivanja katastra nekretnina obavit će trgovačko društvo GEODATA PROJEKT d.o.o., Zagreb, Vrisnička 6.

III.

U obavljanju poslova katastra nekretnina službenici Državne geodetske uprave i zaposlenici trgovačkog društva GEODATA PROJEKT d.o.o., Zagreb, Vrisnička 6, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištu na području na kojem se provodi katastarska izmjera dužni su vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava ili kojim upravljaju (upravitelji općih i javnih dobara) do 13. ožujka 2023. godine.

V.

Nositelje prava na zemljištu pisanim putem će se pozvati na obilježavanje granica zemljišta.

VI.

Državna geodetska uprava, Područni ured za katastar Sisak i trgovačko društvo GEODATA PROJEKT d.o.o., Zagreb, Vrisnička 6, osigurat će stručnu pomoć u obilježavanju granica zemljišta osobama iz točke IV. ove Odluke.

VII.

Na temelju podataka prikupljenih i obrađenih u katastarskoj izmjeri izrađuje se elaborat katastarske izmjere.

VIII.

Pregledan i potvrđen elaborat katastarske izmjere izlaže se na javni uvid koji se provodi istodobno i povezano s obnovom zemljišne knjige.

IX.

Ova Odluka stupa na snagu prvoga dana od dana objave u »Narodnim novinama«.

Klasa: 931-04/23-04/69

Urbroj: 541-04-01-02/5-23-5

Zagreb, 24. veljače 2023.

Glavni ravnatelj
 Antonio Šustić, dipl. ing. geod., v. r.
### NN 26/2023 (3.3.2023.), Odluka o katastarskoj izmjeri na području Općine Đelekovec za dio katastarske općine Imbriovec

Državna geodetska uprava

430

Na temelju članka 34. stavka 2. Zakona o državnoj izmjeri i katastru nekretnina (»Narodne novine«, broj 112/18 i 39/22) Državna geodetska uprava donosi

ODLUKU

O KATASTARSKOJ IZMJERI NA PODRUČJU OPĆINE ĐELEKOVEC ZA DIO KATASTARSKE OPĆINE IMBRIOVEC

I.

Na području Općine Đelekovec za dio katastarske općine Imbriovec provest će se katastarska izmjera u svrhu izrade katastra nekretnina i obnove zemljišne knjige.

II.

Katastarsku izmjeru provodi Državna geodetska uprava, a stručne geodetske poslove u okviru usluga provođenja katastarske izmjere i izrade elaborata katastarske izmjere za potrebe osnivanja katastra nekretnina obavit će trgovačko društvo TRAFFICON d.o.o., Zagreb, Selska cesta 50.

III.

U obavljanju poslova katastra nekretnina službenici Državne geodetske uprave i zaposlenici trgovačkog društva TRAFFICON d.o.o., Zagreb, Selska cesta 50, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištu na području na kojem se provodi katastarska izmjera dužni su vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava ili kojim upravljaju (upravitelji općih i javnih dobara) do 31. ožujka 2023. godine.

V.

Nositelje prava na zemljištu pisanim putem će se pozvati na obilježavanje granica zemljišta.

VI.

Državna geodetska uprava, Područni ured za katastar Koprivnica i trgovačko društvo TRAFFICON d.o.o., Zagreb, Selska cesta 50, osigurat će stručnu pomoć u obilježavanju granica zemljišta osobama iz točke IV. ove Odluke.

VII.

Na temelju podataka prikupljenih i obrađenih u katastarskoj izmjeri izrađuje se elaborat katastarske izmjere.

VIII.

Pregledan i potvrđen elaborat katastarske izmjere izlaže se na javni uvid koji se provodi istodobno i povezano s obnovom zemljišne knjige.

IX.

Ova Odluka stupa na snagu prvoga dana od dana objave u »Narodnim novinama«.

Klasa: 931-04/23-04/71

Urbroj: 541-04-01-02/5-23-5

Zagreb, 24. veljače 2023.

Glavni ravnatelj
 Antonio Šustić, dipl. ing. geod., v. r.
### NN 26/2023 (3.3.2023.), Odluka o katastarskoj izmjeri na području Grada Petrinje za dio katastarske općine Petrinja (jug)

DRŽAVNA GEODETSKA UPRAVA

432

Na temelju članka 34. stavka 2. Zakona o državnoj izmjeri i katastru nekretnina (»Narodne novine«, broj 112/18 i 39/22) Državna geodetska uprava donosi

ODLUKU

O KATASTARSKOJ IZMJERI NA PODRUČJU GRADA PETRINJE ZA DIO KATASTARSKE OPĆINE PETRINJA (JUG)

I.

Na području Grada Petrinje za dio katastarske općine Petrinja (jug) provest će se katastarska izmjera u svrhu izrade katastra nekretnina i obnove zemljišne knjige.

II.

Katastarsku izmjeru provodi Državna geodetska uprava, a stručne geodetske poslove u okviru usluga provođenja katastarske izmjere i izrade elaborata katastarske izmjere za potrebe osnivanja katastra nekretnina obavit će trgovačko društvo TRAFFICON d.o.o., Zagreb, Selska cesta 50.

III.

U obavljanju poslova katastra nekretnina službenici Državne geodetske uprave i zaposlenici trgovačkog društva TRAFFICON d.o.o., Zagreb, Selska cesta 50, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištu na području na kojem se provodi katastarska izmjera dužni su vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava ili kojim upravljaju (upravitelji općih i javnih dobara) do 31. ožujka 2023. godine.

V.

Nositelje prava na zemljištu pisanim putem će se pozvati na obilježavanje granica zemljišta.

VI.

Državna geodetska uprava, Područni ured za katastar Sisak i trgovačko društvo TRAFFICON d.o.o., Zagreb, Selska cesta 50, osigurat će stručnu pomoć u obilježavanju granica zemljišta osobama iz točke IV. ove Odluke.

VII.

Na temelju podataka prikupljenih i obrađenih u katastarskoj izmjeri izrađuje se elaborat katastarske izmjere.

VIII.

Pregledan i potvrđen elaborat katastarske izmjere izlaže se na javni uvid koji se provodi istodobno i povezano s obnovom zemljišne knjige.

IX.

Ova Odluka stupa na snagu prvoga dana od dana objave u »Narodnim novinama«.

Klasa: 931-04/23-04/70

Urbroj: 541-04-01-02/5-23-4

Zagreb, 24. veljače 2023.

Glavni ravnatelj
 Antonio Šustić, dipl. ing. geod., v. r.
### NN 26/2023 (3.3.2023.), Rješenje o razrješenju ravnatelja Direkcije za korištenje službenih zrakoplova

VLADA REPUBLIKE HRVATSKE

426

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 74.a stavka 1. i stavka 4. točke 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19., 98/19. i 141/22.) i članka 7. stavka 2. Uredbe o Direkciji za korištenje službenih zrakoplova (»Narodne novine«, broj 54/13.), Vlada Republike Hrvatske je na sjednici održanoj 23. veljače 2023. donijela

RJEŠENJE

O RAZRJEŠENJU RAVNATELJA DIREKCIJE ZA KORIŠTENJE SLUŽBENIH ZRAKOPLOVA

Razrješuje se IVAN KLANAC položaja ravnatelja Direkcije za korištenje službenih zrakoplova, s danom 28. veljače 2023., na osobni zahtjev.

Klasa: UP/I 080-02/23-02/06

Urbroj: 50301-15/28-23-02

Zagreb, 23. veljače 2023.

Predsjednik
 mr. sc. Andrej Plenković, v. r.
### NN 26/2023 (3.3.2023.), Rješenje o razrješenju vršiteljice dužnosti predsjednika i dijela članova i imenovanju predsjednice i dijela članova Službeničkog suda

VLADA REPUBLIKE HRVATSKE

425

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 101. stavka 3. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19., 98/19. i 141/22.), a u vezi s točkom IX. Odluke o ustrojavanju Službeničkog suda i Višeg službeničkog suda (»Narodne novine«, broj 123/19.), Vlada Republike Hrvatske je na sjednici održanoj 23. veljače 2023. donijela

RJEŠENJE

O RAZRJEŠENJU VRŠITELJICE DUŽNOSTI PREDSJEDNIKA I DIJELA ČLANOVA I IMENOVANJU PREDSJEDNICE I DIJELA ČLANOVA SLUŽBENIČKOG SUDA

1. Razrješuje se SANDRA KANTOLIĆ, članica Službeničkog suda, dužnosti vršiteljice dužnosti predsjednika Službeničkog suda.

Razrješuju se dužnosti članice Službeničkog suda:

– DUŠANKA ZASTAVNIKOVIĆ DUPLANČIĆ

– TIHANA BOKAN

– NATALIJA GLUMIČIĆ ŠĆEKIĆ

– TANJA DODIK.

2. Imenuje se MIRJANA RIGLJAN, članica Službeničkog suda, predsjednicom Službeničkog suda.

Za članove Službeničkog suda imenuju se:

– ELA MIŠURA STOPFER

– MARIJAN GLAVAŠ

– IDA VRANČIĆ

– MATEJA CVITIĆ.

Klasa: 080-02/23-02/28

Urbroj: 50301-15/28-23-02

Zagreb, 23. veljače 2023.

Predsjednik
 mr. sc. Andrej Plenković, v. r.
### NN 26/2023 (3.3.2023.), Rješenje o razrješenju glavnog tajnika Ministarstva prostornoga uređenja, graditeljstva i državne imovine

VLADA REPUBLIKE HRVATSKE

424

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. i stavka 4. točke 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19., 98/19. i 141/22.), Vlada Republike Hrvatske je na sjednici održanoj 23. veljače 2023. donijela

RJEŠENJE

O RAZRJEŠENJU GLAVNOG TAJNIKA MINISTARSTVA PROSTORNOGA UREĐENJA, GRADITELJSTVA I DRŽAVNE IMOVINE

Razrješuje se DAMIR KAUFMAN položaja glavnog tajnika Ministarstva prostornoga uređenja, graditeljstva i državne imovine, s danom 1. ožujka 2023., na osobni zahtjev.

Klasa: UP/I 080-02/23-02/07

Urbroj: 50301-15/28-23-02

Zagreb, 23. veljače 2023.

Predsjednik
 mr. sc. Andrej Plenković, v. r.
### NN 26/2023 (3.3.2023.), Odluka o pokretanju postupka pregovora o sklapanju kolektivnog ugovora za djelatnost zdravstva i zdravstvenog osiguranja i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

416

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14. i 26/15.), Vlada Republike Hrvatske je na sjednici održanoj 2. ožujka 2023. donijela

ODLUKU

O POKRETANJU POSTUPKA PREGOVORA O SKLAPANJU KOLEKTIVNOG UGOVORA ZA DJELATNOST ZDRAVSTVA I ZDRAVSTVENOG OSIGURANJA I IMENOVANJU PREGOVARAČKOG ODBORA VLADE REPUBLIKE HRVATSKE

I.

Pokreće se postupak pregovora o sklapanju kolektivnog ugovora za djelatnost zdravstva i zdravstvenog osiguranja.

II.

U pregovarački odbor Vlade Republike Hrvatske za pregovore o sklapanju kolektivnog ugovora iz točke I. ove Odluke imenuju se:

– dr. sc. Vili Beroš, dr. med., ministar zdravstva

– mr. sc. Zvonimir Frka-Petešić, predstojnik Ureda predsjednika Vlade Republike Hrvatske

– Tomislav Dulibić, državni tajnik u Ministarstvu zdravstva

– Zdravko Zrinušić, državni tajnik u Ministarstvu financija

– Lucian Vukelić, dr. med., ravnatelj Hrvatskog zavoda za zdravstveno osiguranje

– Dražen Opalić, predstavnik Ministarstva rada, mirovinskoga sustava, obitelji i socijalne politike

– Danica Kramarić, dr. med., predstavnica Ministarstva zdravstva

– Marija Pećanac, predstavnica Ministarstva zdravstva

– Dražen Jurković, dr. med., direktor Udruge poslodavaca u zdravstvu.

III.

Za zamjenike članova pregovaračkog odbora iz točke II. ove Odluke imenuju se:

– dr. sc. Silvio Bašić, dr. med., državni tajnik u Ministarstvu zdravstva

– Marela Knežević, predstavnica Ureda predsjednika Vlade Republike Hrvatske

– Jasminka Hlupić, predstavnica Ministarstva zdravstva

– Danijela Stepić, glavna državna rizničarka, predstavnica Ministarstva financija

– Veronika Laušin, dr. med., predstavnica Hrvatskog zavoda za zdravstveno osiguranje

– Anita Zirdum, predstavnica Ministarstva rada, mirovinskoga sustava, obitelji i socijalne politike

– Bojan Vidović, predstavnik Ministarstva zdravstva

– Martina Furlan, predstavnica Hrvatskog zavoda za zdravstveno osiguranje

– Tanja Paun, predstavnica Udruge poslodavaca u zdravstvu.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/48

Urbroj: 50301-04/25-23-2

Zagreb, 2. ožujka 2023.

Predsjednik
 mr. sc. Andrej Plenković, v. r.
### NN 26/2023 (3.3.2023.), Odluka o određivanju tijela koje utvrđuje najviše cijene usluga, radova i građevnih proizvoda koje se mogu prihvatiti za isplatu novčanih pomoći prema Zakonu o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije

VLADA REPUBLIKE HRVATSKE

420

Na temelju članka 15. stavka 1. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (»Narodne novine«, broj 21/23.), Vlada Republike Hrvatske je na sjednici održanoj 2. ožujka 2023. donijela

ODLUKU

O ODREĐIVANJU TIJELA KOJE UTVRĐUJE NAJVIŠE CIJENE USLUGA, RADOVA I GRAĐEVNIH PROIZVODA KOJE SE MOGU PRIHVATITI ZA ISPLATU NOVČANIH POMOĆI PREMA ZAKONU O OBNOVI ZGRADA OŠTEĆENIH POTRESOM NA PODRUČJU GRADA ZAGREBA, KRAPINSKO-ZAGORSKE ŽUPANIJE, ZAGREBAČKE ŽUPANIJE, SISAČKO-MOSLAVAČKE ŽUPANIJE I KARLOVAČKE ŽUPANIJE

I.

Ovom Odlukom određuje se tijelo koje će sukladno kretanjima na tržištu usluga, građevinskog materijala, proizvoda i rada utvrđivati najviše cijene usluga, radova i građevnih proizvoda.

II.

Tijelo iz točke I. ove Odluke je Građevinski fakultet Sveučilišta u Zagrebu koji će utvrđivati najviše cijene iz točke I. ove Odluke uz korištenje podataka Hrvatske gospodarske komore i službenih podataka Državnog zavoda za statistiku.

Tijelo iz stavka 1. ove točke će najviše cijene iz točke I. ove Odluke ažurirati kvartalno te ih dostavljati Ministarstvu prostornoga uređenja, graditeljstva i državne imovine.

III.

Najviše cijene iz točke I. ove Odluke koje utvrdi tijelo iz točke II. ove Odluke primjenjuju se kao maksimalne cijene koje su prihvatljive za isplate novčane pomoći na temelju Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije, a objavljuju se na mrežnoj stranici Ministarstva prostornoga uređenja, graditeljstva i državne imovine.

IV.

Ova Odluka stupa na snagu prvoga dana od objave u »Narodnim novinama«.

Klasa: 022-03/23-04/64

Urbroj: 50301-05/14-23-2

Zagreb, 2. ožujka 2023.

Predsjednik
 mr. sc. Andrej Plenković, v. r.
### NN 26/2023 (3.3.2023.), Odluka o načinu plaćanja i visini zajedničke pričuve za zgrade oštećene potresom na području Zagrebačke županije, Sisačko-moslavačke županije i Karlovačke županije

VLADA REPUBLIKE HRVATSKE

419

Na temelju članka 10. stavka 11. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (»Narodne novine«, broj 21/23.), Vlada Republike Hrvatske je na sjednici održanoj 2. ožujka 2023. donijela

ODLUKU

O NAČINU PLAĆANJA I VISINI ZAJEDNIČKE PRIČUVE ZA ZGRADE OŠTEĆENE POTRESOM NA PODRUČJU ZAGREBAČKE ŽUPANIJE,
 SISAČKO-MOSLAVAČKE ŽUPANIJE I KARLOVAČKE ŽUPANIJE

I.

Suvlasnici višestambenih i stambeno-poslovnih zgrada na području jedinica lokalne samouprave na čijim je područjima proglašena katastrofa, a čije su nekretnine stradale u potresima na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije 22. ožujka 2020. te 28. i 29. prosinca 2020., koje su na dan stupanja na snagu ove Odluke označene kao PN1 (privremeno neuporabljivo – potreban detaljan pregled) i PN2 (privremeno neuporabljivo – potrebne hitne mjere intervencije), N1 (neuporabljivo – zbog vanjskog utjecaja) i N2 (neuporabljivo – zbog oštećenja) te stoga nisu prikladne za stanovanje i samostalno izvršavanje suvlasnikovih vlasničkih ovlasti, oslobađaju se obveze plaćanja zajedničke pričuve, dok se nekretnina ne obnovi odnosno ne bude prikladna za samostalno izvršavanje suvlasnikovih ovlasti.

II.

Oslobođenje iz točke I. ove Odluke ne odnosi se na suvlasnike zgrada koji sami natpolovičnom većinom suvlasničkih dijelova odluče da žele nastaviti plaćanje zajedničke pričuve te na suvlasnike zgrada koji su na teret pričuve preuzeli kreditne ili neke druge obveze koje na naplatu dospijevaju periodično, osim naknada upravitelju zgrade, predstavniku suvlasnika i drugih naknada koje proizlaze iz upravljanja i održavanja zgrade, koje se zbog neupotrebljivosti zgrade ne izvršava.

III.

Ova Odluka stupa na snagu prvoga dana od objave u »Narodnim novinama«.

Klasa: 022-03/23-04/32

Urbroj: 50301-05/31-23-3

Zagreb, 2. ožujka 2023.

Predsjednik
 mr. sc. Andrej Plenković, v. r.
### NN 26/2023 (3.3.2023.), Odluka o sufinanciranju troškova režija za privremeno stambeno zbrinjavanje prema Programu zbrinjavanja korisnika mobilnih stambenih jedinica na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije

VLADA REPUBLIKE HRVATSKE

418

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), Vlada Republike Hrvatske je na sjednici održanoj 2. ožujka 2023. donijela

ODLUKU

O SUFINANCIRANJU TROŠKOVA REŽIJA ZA PRIVREMENO STAMBENO ZBRINJAVANJE PREMA PROGRAMU ZBRINJAVANJA KORISNIKA MOBILNIH STAMBENIH JEDINICA NA PODRUČJU GRADA ZAGREBA, KRAPINSKO-ZAGORSKE ŽUPANIJE, ZAGREBAČKE ŽUPANIJE,
 SISAČKO-MOSLAVAČKE ŽUPANIJE I KARLOVAČKE ŽUPANIJE

I.

Korisnicima mobilnih stambenih jedinica (kontejneri i kontejnerska naselja) za vrijeme privremenog stambenog zbrinjavanja prema modelima privremenog stambenog zbrinjavanja predviđenim Programom zbrinjavanja korisnika mobilnih stambenih jedinica na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije sufinancirat će se troškovi režija za stanovanje, od dana donošenja rješenja o privremenom stambenom zbrinjavanju.

Troškovi režija za stanovanje sufinancirat će se i osobama koje su privremeno stambeno zbrinute temeljem Odluke o financiranju najamnine za stambeno zbrinjavanje osoba čije su nekretnine stradale u potresima na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (»Narodne novine«, br. 17/21., 65/21., 51/22. i 13/23.), počevši od 1. ožujka 2023.

II.

Osobama iz točke I. ove Odluke sufinancirat će se troškovi režija za stanovanje, za vrijeme privremenog stambenog zbrinjavanja prema broju članova kućanstva, a u iznosu do najviše 160,00 eura mjesečno, i to:

– za 1 člana kućanstva u iznosu od 100,00 eura mjesečno

– za 2 člana kućanstva u iznosu od 120,00 eura mjesečno

– za 3 člana kućanstva u iznosu od 140,00 eura mjesečno

– za 4 i više članova kućanstva u iznosu od 160,00 eura mjesečno.

III.

Sredstva za provedbu ove Odluke osigurat će se iz Fonda solidarnosti Europske unije, do roka za provedbu Fonda solidarnosti Europske unije, a nakon isteka tog roka, iz državnog proračuna Republike Hrvatske na poziciji Ministarstva prostornoga uređenja, graditeljstva i državne imovine.

IV.

Za provedbu ove Odluke zadužuje se Ministarstvo prostornoga uređenja, graditeljstva i državne imovine.

V.

Ova Odluka stupa na snagu prvoga dana od objave u »Narodnim novinama«.

Klasa: 022-03/23-04/61

Urbroj: 50301-05/20-23-2

Zagreb, 2. ožujka 2023.

Predsjednik
 mr. sc. Andrej Plenković, v. r.
### NN 26/2023 (3.3.2023.), Odluka o utvrđivanju interesa Republike Hrvatske za izvođenje radova na eksploatacijskom polju ciglarske gline »Cerje Tužno«

VLADA REPUBLIKE HRVATSKE

423

Na temelju članka 13. stavka 1., a u vezi s člankom 2. stavcima 1. i 2. Zakona o izvlaštenju i određivanju naknade (»Narodne novine«, br. 74/14., 69/17. i 98/19.), Vlada Republike Hrvatske je na sjednici održanoj 2. ožujka 2023. donijela

ODLUKU

O UTVRĐIVANJU INTERESA REPUBLIKE HRVATSKE ZA IZVOĐENJE RADOVA NA EKSPLOATACIJSKOM POLJU CIGLARSKE GLINE »CERJE TUŽNO«

I.

Izvođenje radova na eksploatacijskom polju ciglarske gline »Cerje Tužno« na nekretninama označenim kao:

– dio k. č. br. 1908/5, oranica Štuk, unutar eksploatacijskog polja površine 2789 m², upisana u zk.ul.br. 2091, k.o. Druškovec

– dio k. č. br. 1908/6, oranica Štuk, unutar eksploatacijskog polja površine 5542 m², upisana u zk.ul.br. 1995, k.o. Druškovec

– dio k. č. br. 1889/5, oranica Štuk, unutar eksploatacijskog polja površine 936,70 m², upisana u zk.ul.br. 757, k.o. Druškovec

– dio k. č. br. 1889/6, Krč, oranica, unutar eksploatacijskog polja površine 1021 m², upisana u posjedovni list br. 1250, k.o. Druškovec

– dio k. č. br. 1915/3, oranica Cerje Nebojse, unutar eksploatacijskog polja površine 171 m², upisana u zk.ul.br. 1564, k.o. Druškovec

– dio k. č. br. 1908/8, oranica Baronica, unutar eksploatacijskog polja površine 1870 m², upisana u zk.ul.br. 1565, k.o. Druškovec

– dio k. č. br. 1909/1, oranica Breg, unutar eksploatacijskog polja površine 2686 m², upisana u zk.ul.br. 1565, k.o. Druškovec i

– dio k. č. br. 1909/2, oranica Baronica, unutar eksploatacijskog polja površine 2262,55 m², upisana u zk.ul.br. 1565, k.o. Druškovec,

u interesu je Republike Hrvatske.

II.

Interes Republike Hrvatske iz točke I. ove Odluke utvrđen je na temelju pravomoćne Lokacijske dozvole Ministarstva graditeljstva i prostornoga uređenja (sada Ministarstvo prostornoga uređenja, graditeljstva i državne imovine), Uprave za prostorno uređenje i dozvole državnog značaja, Sektor lokacijskih dozvola i investicija, klasa: UP/I-350-05/19-01/000045, urbroj: 531-06-2-1-2-19-0006, od 3. svibnja 2019., Zaključka Općinskog vijeća Općine Maruševec, klasa: 310-18/20-01/01, urbroj: 2186-17-01-22-4, od 31. siječnja 2022. i Zaključka Županijske skupštine Varaždinske županije, klasa: 310-01/20-01/1, urbroj: 2186-01/1-22-6, od 21. veljače 2022.

III.

Ova Odluka stupa na snagu osmoga dana od objave u »Narodnim novinama«.

Klasa: 022-03/22-04/79

Urbroj: 50301-21/06-23-10

Zagreb, 2. ožujka 2023.

Predsjednik
 mr. sc. Andrej Plenković, v. r.
### NN 26/2023 (3.3.2023.), Odluka o utvrđivanju interesa Republike Hrvatske za dogradnju i adaptaciju dječjeg vrtića i osnovne škole u Dramlju, Grad Crikvenica

VLADA REPUBLIKE HRVATSKE

422

Na temelju članka 13. stavka 1., a u vezi s člankom 2. stavcima 1. i 2. Zakona o izvlaštenju i određivanju naknade (»Narodne novine«, br. 74/14., 69/17. i 98/19.), Vlada Republike Hrvatske je na sjednici održanoj 2. ožujka 2023. donijela

ODLUKU

O UTVRĐIVANJU INTERESA REPUBLIKE HRVATSKE ZA DOGRADNJU I ADAPTACIJU DJEČJEG VRTIĆA I OSNOVNE ŠKOLE U DRAMLJU, GRAD CRIKVENICA

I.

Dogradnja i adaptacija dječjeg vrtića i osnovne škole u Dramlju, Grad Crikvenica na:

– k. č. br. 1708/17, Markovo, oranica, površine 18 m², upisanoj u zk.ul.br. 18, k.o. Sv. Jelena

– k. č. br. 1708/22, Markovo, oranica, površine 264 m², upisanoj u zk.ul.br. 33, k.o. Sv. Jelena

u interesu je Republike Hrvatske.

II.

Interes Republike Hrvatske iz točke I. ove Odluke utvrđen je na temelju pravomoćne Lokacijske dozvole Primorsko-goranske županije, Upravnog odjela za prostorno uređenje, graditeljstvo i zaštitu okoliša, Ispostave u Crikvenici, klasa: UP/I-350-05/19-03/16, urbroj: 2170/1-03-02/18-19-6, od 30. listopada 2019., Zaključka Gradskog vijeća Grada Crikvenice, klasa: 940-01/20-01/29, urbroj: 2170-5-04/11-22-16, od 28. veljače 2022., Zaključka Županijske skupštine Primorsko-goranske županije, klasa: 021-04/21-01/1, urbroj: 2170/1-01-01/5-21-52, od 18. veljače 2021., Geodetskog elaborata RN 91/2020, od 18. kolovoza 2020. i Potvrde Primorsko-goranske županije, Upravnog odjela za prostorno uređenje, graditeljstvo i zaštitu okoliša, Ispostave u Crikvenici, klasa: 350-05/20-11/000029, urbroj: 2170/1-03-02/3-20-3, od 19. kolovoza 2020.

III.

Ova Odluka stupa na snagu osmoga dana od objave u »Narodnim novinama«.

Klasa: 022-03/21-04/207

Urbroj: 50301-21/32-23-9

Zagreb, 2. ožujka 2023.

Predsjednik
 mr. sc. Andrej Plenković, v. r.
### NN 26/2023 (3.3.2023.), Odluka o utvrđivanju interesa Republike Hrvatske za izgradnju Osnovne škole Čulinec s dvodijelnom sportskom dvoranom i dječjim vrtićem

VLADA REPUBLIKE HRVATSKE

421

Na temelju članka 13. stavka 1., a u vezi s člankom 2. stavcima 1. i 2. Zakona o izvlaštenju i određivanju naknade (»Narodne novine«, br. 74/14., 69/17. i 98/19.) Vlada Republike Hrvatske je na sjednici održanoj 2. ožujka 2023. donijela

ODLUKU

O UTVRĐIVANJU INTERESA REPUBLIKE HRVATSKE ZA IZGRADNJU OSNOVNE ŠKOLE ČULINEC S DVODIJELNOM SPORTSKOM DVORANOM I DJEČJIM VRTIĆEM

I.

Izgradnja Osnovne škole Čulinec s dvodijelnom sportskom dvoranom i dječjim vrtićem na k.č.br. 1414/1, k.o. Resnik prema Geodetskom elaboratu RN 158/2021 kojeg je izradila Milka Grđan, ovlašteni inženjer geodezije iz Geodetski projekti i sustavi d.o.o., OIB: 49906895606, Zagreb, Skokov prilaz 6 i Lokacijskoj dozvoli broj: 99/2021 Gradskog ureda za prostorno uređenje, izgradnju grada, graditeljstvo, komunalne poslove i promet Grada Zagreba, Odjela za prostorno uređenje, Središnjeg odsjeka za prostorno uređenje, klasa: UP/I-350-05/21-001/87, urbroj: 251-13-21-1/032-21-10, od 16. srpnja 2021., u interesu je Republike Hrvatske.

II.

Interes Republike Hrvatske iz točke I. ove Odluke utvrđen je na temelju pravomoćne Lokacijske dozvole broj: 99/2021 Gradskog ureda za prostorno uređenje, izgradnju grada, graditeljstvo, komunalne poslove i promet Grada Zagreba, Odjela za prostorno uređenje, Središnjeg odsjeka za prostorno uređenje, klasa: UP/I-350-05/21-001/87, urbroj: 251-13-21-1/032-21-10, od 16. srpnja 2021., Zaključka Gradske skupštine Grada Zagreba o davanju prethodnog mišljenja za donošenje Odluke Vlade Republike Hrvatske da je gradnja Osnovne škole Čulinec s dvodijelnom sportskom dvoranom i dječjim vrtićem u interesu Republike Hrvatske, klasa: 024-01/22-03/289, urbroj: 251-16-04-22-5, od 12. rujna 2022., Geodetskog elaborata za k. č. br. 1414/1, RN 158/2021, k.o. Resnik kojeg je izradila Milka Grđan, ovlašteni inženjer geodezije iz Geodetski projekti i sustavi d.o.o., OIB: 49906895606, Zagreb, Skokov prilaz 6 i Potvrde Gradskog ureda za katastar i geodetske poslove Grada Zagreba, klasa: 932-06/21-02/5412, urbroj: 251-15-02-1-21-6, od 8. listopada 2021.

III.

Ova Odluka stupa na snagu osmoga dana od objave u »Narodnim novinama«.

Klasa: 022-03/22-04/380

Urbroj: 50301-21/32-23-4

Zagreb, 2. ožujka 2023.

Predsjednik
 mr. sc. Andrej Plenković, v. r.
### NN 26/2023 (3.3.2023.), Uredba o izmjenama Uredbe o nazivima radnih mjesta i koeficijentima složenosti poslova u državnoj službi

VLADA REPUBLIKE HRVATSKE

414

Na temelju članka 109. Zakona o državnim službenicima i namještenicima (»Narodne novine«, broj 27/01.), a u vezi s člankom 144. stavkom 2. točkom a) Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 1/15., 138/15. – Odluka Ustavnog suda Republike Hrvatske, 61/17., 70/19., 98/19. i 141/22.), Vlada Republike Hrvatske je na sjednici održanoj 2. ožujka 2023. donijela

UREDBU

O IZMJENAMA UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA U DRŽAVNOJ SLUŽBI

Članak 1.

U Uredbi o nazivima radnih mjesta i koeficijentima složenosti poslova u državnoj službi (»Narodne novine«, br. 37/01., 38/01. – ispravak, 71/01., 89/01., 112/01., 7/02. – ispravak, 17/03., 197/03., 21/04., 25/04. – ispravak, 66/05., 131/05., 11/07., 47/07., 109/07., 58/08., 32/09., 140/09., 21/10., 38/10., 77/10., 113/10., 22/11., 142/11., 31/12., 49/12., 60/12., 78/12., 82/12., 100/12., 124/12., 140/12., 16/13., 25/13., 52/13., 96/13., 126/13., 2/14., 94/14., 140/14., 151/14., 76/15., 100/15., 71/18., 73/19., 63/21., 13/22. i 139/22.), u članku 6. stavku 1. podstavku e) Radna mjesta III. vrste (namještenici) točki 1. koeficijent složenosti poslova: »0,873« zamjenjuje se koeficijentom: »0,917«.

Članak 2.

U članku 7. stavku 1. podstavku f) Radna mjesta namještenika III. vrste u Glavnom tajništvu Vlade koeficijent složenosti poslova: »0,873« zamjenjuje se koeficijentom: »0,917«.

Članak 3.

U članku 7.e stavku 1. podstavku h) Radna mjesta III. vrste (namještenici) točki 3. koeficijent složenosti poslova: »0,873« zamjenjuje se koeficijentom: »0,917«.

U podstavku i) Radna mjesta IV. vrste (namještenici) koeficijent složenosti poslova: »0,727« zamjenjuje se koeficijentom: »0,763«.

Članak 4.

U članku 9. stavku 1. podstavku f) Radna mjesta III. vrste točki 5. koeficijent složenosti poslova: »0,860« zamjenjuje se koeficijentom: »0,903«.

U Općim i administrativnim poslovima točki 2. koeficijent složenosti poslova: »0,920« zamjenjuje se koeficijentom: »0,990«.

Članak 5.

U članku 10. stavku 1. u Općim i administrativnim poslovima točki 2. koeficijent složenosti poslova: »0,920« zamjenjuje se koeficijentom: »0,990«.

U točki 5. koeficijent složenosti poslova: »0,860« zamjenjuje se koeficijentom: »0,903«.

Članak 6.

U članku 15. stavku 1. podstavku e) Radna mjesta III. vrste (namještenici) točki 3. koeficijent složenosti poslova: »0,873« zamjenjuje se koeficijentom: »0,917«.

Članak 7.

U članku 21. stavku 1. podstavku f) Radna mjesta III. vrste točki 8. koeficijent složenosti poslova: »0,860« zamjenjuje se koeficijentom: »0,903«.

Članak 8.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/23-03/17
 Urbroj: 50301-21/32-23-2
 Zagreb, 2. ožujka 2023.

Predsjednik
 mr. sc. Andrej Plenković, v. r.
### NN 27/2023 (8.3.2023.), Rješenje kojim se Zavod za kliničku imunologiju i reumatologiju Klinike za unutarnje bolesti Kliničkog bolničkog centra Zagreb određuje »Referentnim centrom Ministarstva zdravstva za primarne imunodeficijencije odraslih«

Ministarstvo zdravstva

454

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, broj 100/18, 125/19, 147/20, 119/22 i 156/22) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Zagreb, sa sjedištem u Zagrebu, Kišpatićeva 12, OIB: 46377257342 na prijedlog Nacionalnog zdravstvenog vijeća sa sjednice održane 24. studenoga 2022., donosi

RJEŠENJE

1. Određuje se Zavod za kliničku imunologiju i reumatologiju Klinike za unutarnje bolesti Kliničkog bolničkog centra Zagreb »Referentnim centrom Ministarstva zdravstva za primarne imunodeficijencije odraslih«.

2. Naziv »Referentni centar Ministarstva zdravstva za primarne imunodeficijencije odraslih« dodjeljuje se na vrijeme od pet godina.

Klasa: UP/I-510-01/22-01/11
 Urbroj: 534-07-2-2/4-23-14
 Zagreb, 13. siječnja 2023.

Ministar
 izv. prof. dr. sc. Vili Beroš, dr. med., v. r.
### NN 27/2023 (8.3.2023.), Rješenje kojim se Zavod za kliničku imunologiju i reumatologiju Klinike za unutarnje bolesti Kliničkog bolničkog centra Zagreb određuje »Referentnim centrom Ministarstva zdravstva za sustavni eritemski lupus i srodne bolesti«

MINISTARSTVO ZDRAVSTVA

455

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, broj 100/18, 125/19, 147/20, 119/22 i 156/22) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Zagreb, sa sjedištem u Zagrebu, Kišpatićeva 12, OIB: 46377257342 na prijedlog Nacionalnog zdravstvenog vijeća sa sjednice održane 24. studenoga 2022., donosi

RJEŠENJE

1. Određuje se Zavod za kliničku imunologiju i reumatologiju Klinike za unutarnje bolesti Kliničkog bolničkog centra Zagreb »Referentnim centrom Ministarstva zdravstva za sustavni eritemski lupus i srodne bolesti«.

2. Naziv »Referentni centar Ministarstva zdravstva za sustavni eritemski lupus i srodne bolesti« dodjeljuje se na vrijeme od pet godina.

Klasa: UP/I-510-01/22-01/02
 Urbroj: 534-07-2-2/4-23-10
 Zagreb, 13. siječnja 2023.

Ministar
 izv. prof. dr. sc. Vili Beroš, dr. med., v. r.
### NN 27/2023 (8.3.2023.), Odluka o imenovanju sudaca Županijskog suda u Karlovcu

DRŽAVNO SUDBENO VIJEĆE

457

Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – u daljnjem dijelu teksta ZDSV) Državno sudbeno vijeće (u daljnjem dijelu teksta – Vijeće), sastavljeno od Darka Milkovića, predsjednika Vijeća te Arsena Bauka, Dražena Bošnjakovića, Nevena Cambja, Antuna Dominka, prof. dr. sc. Igora Glihe, Gorana Goluže, Gordane Jalšovečki, Mirte Matić, Lidije Vidjak, članova Vijeća, na 85. sjednici, održanoj 8. prosinca 2022., donijelo je

ODLUKU

Za suce Županijskog suda u Karlovcu imenuju se JOSIP ŠTRUCELJ­, sudac Općinskog suda u Karlovcu, i IVANA MAŠIĆ, sutkinja Općinskog suda u Novom Zagrebu.

Broj: IS-9/21-8

Zagreb, 8. prosinca 2022.

Predsjednik
 Državnog sudbenog vijeća
 Darko Milković, v. r.
### NN 27/2023 (8.3.2023.), Odluka o imenovanju sudaca Općinskog suda u Karlovcu

DRŽAVNO SUDBENO VIJEĆE

460

Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Nevena Cambja, Antuna Dominka, Gordane Jalšovečki, prof. dr. sc. Igora Glihe, Gorana Goluže, Mirte Matić, Lidije Vidjak i prof. dr. sc. Maria Vinkovića članova Vijeća, na 83. sjednici održanoj 24. studenoga 2022., donijelo je

ODLUKU

Za suce Općinskog suda u Karlovcu imenuju se DRAGAN ­NOVOSEL, odvjetnik iz Karlovca i MARIJANA BRAJAK MATEŠA, viša sudska savjetnica u Općinskom sudu u Karlovcu.

Broj: IS-11/21-16

Zagreb, 24. studenoga 2022.

Predsjednik
 Državnog sudbenog vijeća
 Darko Milković, v. r.
### NN 27/2023 (8.3.2023.), Odluka o imenovanju suca Županijskog suda u Šibeniku

DRŽAVNO SUDBENO VIJEĆE

458

Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Arsena Bauka, Dražena Bošnjakovića, Nevena Cambja, Antuna Dominka, Gordane Jalšovečki, prof. dr. sc. Igora Glihe, Gorana Goluže, Mirte Matić i Lidije Vidjak članova Vijeća, na 85. sjednici, održanoj 8. prosinca 2022., donijelo je

ODLUKU

Za suca Županijskog suda u Šibeniku imenuje se IVAN ­JURIŠIĆ, sudac Općinskog suda u Šibeniku.

Broj: IS-24/22-8
 Zagreb, 8. prosinca 2022.

Predsjednik
 Državnog sudbenog vijeća
 Darko Milković, v. r.
### NN 27/2023 (8.3.2023.), Odluka o imenovanju sutkinje Županijskog suda u Zadru

DRŽAVNO SUDBENO VIJEĆE

459

Na temelju članka 55. stavak 1. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19 i 80/22) – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Arsena Bauka, Dražena Bošnjakovića, Nevena Cambja, Antuna Dominka, prof. dr. sc. Igora Glihe, Gorana Goluže, Gordane Jalšovečki, Mirte Matić i Lidije Vidjak, članova Vijeća, na 85. sjednici, održanoj 8. prosinca 2022., donijelo je

ODLUKU

Za sutkinju Županijskog suda u Zadru imenuje se mr. sc. ANA BRKIĆ, sutkinja Općinskog suda u Zadru.

Broj: IS-36/21-6

Zagreb, 8. prosinca 2022.

Predsjednik
 Državnog sudbenog vijeća
 Darko Milković, v. r.
### NN 27/2023 (8.3.2023.), Odluka o imenovanju sutkinja Županijskog suda u Bjelovaru

Državno sudbeno vijeće

456

Na temelju članka 55. stavak 1. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19) – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Arsena Bauka, Dražena Bošnjakovića, Nevena Cambja, Antuna Dominka, prof. dr. sc. Igora Glihe, Gorana Goluže, Gordane Jalšovečki, Mirte Matić i Lidije Vidjak, članova Vijeća, na 86. sjednici, održanoj 14. prosinca 2022., donijelo je

ODLUKU

Za sutkinje Županijskog suda u Bjelovaru imenuju se:

1. VESNA ŠUFLAJ ŠESTAK, sutkinja Općinskog suda u Bjelovaru – građanski odjel i

2. SANELA HORVAT, sutkinja Općinskog suda u Novom Zagrebu – kazneni odjel.

Broj: IS-3/22-11

Zagreb, 14. prosinca 2022.

Predsjednik
 Državnog sudbenog vijeća
 Darko Milković, v. r.
### NN 27/2023 (8.3.2023.), Odluka o dodjeli odlikovanja Reda Ante Starčevića za izniman doprinos i osobite zasluge u zdravstvu te razvoju transplantacije hematopoetskih matičnih stanica u Republici Hrvatskoj i u svijetu

PREDSJEDNIK REPUBLIKE HRVATSKE

445

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 16. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), donosim

ODLUKU

O DODJELI ODLIKOVANJA

Redom Ante Starčevića, za izniman doprinos i osobite zasluge u zdravstvu te razvoju transplantacije hematopoetskih matičnih stanica u Republici Hrvatskoj i svijetu, u prigodi 40 godina od prve transplantacije krvotvornih matičnih stanica izvedene u ovom dijelu Europe, odlikuju se

akademik ANDRIJA (Josip) KAŠTELAN

prof. dr. sc. BORIS (Dragutin) LABAR.

Klasa: 060-03/23-12/01
 Urbroj: 71-01-01-02/4-23-01
 Zagreb, 23. veljače 2023.

Predsjednik
 Republike Hrvatske
 Zoran Milanović, v. r.